De Beers Consolidated Mines Ltd. is 'n maatskappy wat deur Cecil John Rhodes, B.I. Barnato, Alfred Beit en hulle vennote gestig is om feitlik die hele diamantbedryf in Suid-Afrika te amalgameer. Die maatskappy is op 13 Maart 1888 met 'n nominale kapitaal van £100,000 gestig om die De Beers-, Kimberley-, Bultfontein- en Dutoitspanmyne oor te neem. Rhodes, Bamato, F.S. Philipson-Stow en Beit was die oorspronklike lewenslange presidente. Die kapitaal het in die 1960's gestyg tot R24,000,000 en sy belange is uitgebrei sodat dit baie ander nywerhede insluit. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.